open-index/open-wikipedia-markdown huggingface dataset:
Gyula Benczúr

**Gyula BENCZÚR** [djula bencUr], laŭ hungarlingve kutima nomordo **Benczúr Gyula** estis eminenta hungara pentristo. Lia frato estis Béla Benczúr, liaj gefiloj estis Ida Benczúr, Olga Benczúr kaj Gyula Benczúr (kuracisto), lia nepino estis Éva Vastagh, lia nepo estis László Vastagh.
eta|300px|Memportreto 1917

## Vivo 
Li naskiĝis en Nyíregyháza la 28-an de januaro 1844, li mortis en Dolány (nuna urboparto de Szécsény), la 16-an de julio 1920. Lia patrino estis pentristo, la patro estis kuracisto, lia filo estis Gyula Benczúr (kuracisto). Li frekventis mezlernejon kaj ankaŭ privatan artan lernejon pri pentroarto en Kassa (lia instruisto estis Béla Klimkovics), poste en Munkeno ekde 1865. Poste li rondvojaĝis en Italio kaj en Francio, fine li instruis en akademio de Munkeno. Hejmeniranta li fondis lernejon por pentristoj.

Memorekspozicioj okazis en 1920, 1944 kaj 1958.

## Liaj pli gravaj pentraĵoj 
Benczúr ŝatis la historiajn temojn.
Aparte menciindaj:
* Memportreto en 1861 (vidu la bildon!)
* Aresto de Francisko Rákóczi la 2-a
* Adiaŭo de Ladislao Hunyadi en 1866 (la unua vera sukceso)
* Baptiĝo de Vajk en 1875
* Reokupo de Buda en 1896
* Petőfi de 1909

## Liaj elektitaj portretoj 

Benczúr Gyula Mikszáth Kálmán.jpg|Kálmán Mikszáth (1910)
Gyula Benczúr (1844-1920) Portrait of Imre Pekár.jpg|Imre Pekár
Gyula Benczúr - portrait of Mrs Vilmosné Benczúr, mother of the artist.jpg|Patrino de Benczúr
Gyula Benczúr - portrait of Vilmos Benczúr, father of the artist.jpg|Patro de Benczúr
Ipolyi Arnold Benczúr.jpg|Arnold Ipolyi
Istvan Tisza.jpg|István Tisza
Lonyay Menyhert.jpg|Menyhért Lónyay
Benczúr Portrait of an elegant lady.jpg|Eleganta damo
Wekerle Sándor Benczúr.jpg|Sándor Wekerle
Benczur, Gyula - Young Girl with Roses (1868).jpg|Junulino kun rozoj

## Elektitaj disĉiploj 
* Ede Balló
* Miksa Bruck
* Rezső Burghardt
* Andor Dudits
* Ferenc Eisenhut
* Gyula Glatter
* Elemér Halász-Hradil
* László Hegedűs (pentristo)
* Adolf Fényes
* Pál Jávor (pentristo)
* Bertalan Karlovszky
* László Kimnach
* Ottó Koroknyai
* József Koszta
* György Krivátsy Szűts
* Gusztáv Magyar-Mannheimer
* Celesztin Pállya
* Henrik Pap
* János Pentelei Molnár
* Gergely Pörge
* Kornél Spányik
* Gyula Stetka
* Ernő Stepanek
* Manó Vesztróczy

## Memorigiloj 
* strato kaj memortabulo en Budapeŝto
* Societo Benczúr
* skulptaĵo en Nyíregyháza

eta|555px|center|Reokupo de Buda

## Fontoj 
* Hungara Vikipedio

Kategorio:Hungaraj pentristoj
Kategorio:Hungaraj akademianoj
Kategorio:Hungaraj framasonoj
Kategorio:Hungaraj altlernejaj instruistoj
Alchenstorf

**Alchenstorf** estis ĝis la 31-a de decembro 2009 komunumo de la distrikto Burgdorf kaj ekde la 1-a de januaro 2010 komunumo de la administra distrikto Emme-Valo en Kantono Berno, Svislando. Ĝi havis 569 loĝantojn je la 31-a de decembro 2010.

## Geografio 
Alchenstorf situas en la Svisa Mezlando meze inter Burgdorf kaj Herzogenbuchsee ĉe la orienta marĝeno de la flotebenaĵo de la rivero Emme. Tra la komunumo fluas la rojo Wynigebach, orienta alfluanto de Oesch. La komunumo konsistas el la setlejoj Unteralchenstorf, Alchenstorf, Oberalchenstorf, Rain, Tannwald, Mösli, Tannhölzli, Tumli kaj Wil, kiu lasta ĝis 1888 estis aparta civitana komunumo, kaj diversaj izolitaj bienoj. La komunumoj Alchenstorf, Hellsau, Höchstetten, Koppigen kaj Willadingen formas la komunumasocion Koppigen.

La teritorio de la komunumo etendiĝas sur areo de 6,56&nbsp;km², de kiuj 32,0% estas kovritaj de arbaro, 60,8% servas por agrikulturo kaj 7,8% por setlado.

## Najbaraj komunumoj 
La komunumo Alchenstorf limas en nordo al Hellsau, en nordoriento al Seeberg, en sudoriento al Wynigen, en sudo al Rumendingen, en sudokcidento al Niederösch, en okcidento al Koppigen, kaj en nordokcidento al Höchstetten.

## Trafiko 
Alchenstorf situas flanke de la gravaj trafikvojoj. Tra la komunumo kondukas la vojo n-ro 1427 de Koppigen al Wynigen, kiu konektas la kantonan ĉefvojon n-ro 1 kun la kantona ĉefvojo n-ro 240. La plej proksima alveturejo al la svisa aŭtovojo A1 situas 8 kilometrojn sudokcidente de la komunumo apud Kirchberg.

## Historio 
La unua dokumenta mencio de Alchenstorf datiĝas el la jaro 1221 kiel *Alchirstorf*. Inter la jaro 1275 ĝis 1471 ekzistas mencio pri preĝejo en Alchenstorf, ĝis hodiaŭ tamen ĝia starloko ne povis estis trovita. Ĝis la Helveta Revolucio Alchenstorf apartenis al la tribunala distrikto Koppigen, kies historian sorton ĝi dividis. Dum la tempo de la Helveta Respubliko de 1798 ĝis 1803 Alchenstorf apartenis al la distrikto Wangen. Ek de 1803 ĝi estis komunumo de la distrikto Burgdorf, kiu en la jaro 2010 plej parte estis integrita al la administra distrikto Emme-Valo. En la jaro 1888 la ĝis tiam aŭtonoma komunumo Wil estis atribuita ankaŭ al Alchenstorf.

## Notoj kaj referencoj 
## Eksteraj ligiloj 
* Oficiala retejo de la komunumo Alchenstorf
Kuleranasoj

La **Kuleranasoj** estas kvar specioj de plaŭdanasoj kun longaj kaj larĝaj spatelformaj bekoj, kiuj estas la jenaj:
* Spatelbeka anaso, *Anas platalea*
* Kablanda kuleranaso, *Anas smithii*
* Aŭstralazia kuleranaso, *Anas rhynchotis*
* Kuleranaso, *Anas clypeata*

La du unuaj estas tre ruĝecbrunaj specioj, dum la du lastaj havas malhelajn kapon kun bruna brusto kontrasta inter pli helaj aupra brusto kaj suba ventro.

Kategorio:Anasenoj
Kategorio:Anasedoj
Kategorio:Anseroformaj
Kategorio:Birdoj de Oceanio
Kategorio:Birdoj de Ameriko
Kategorio:Birdoj de Eŭropo
Lago Monger

[eta|dekstra|400px|Foto de [NASA montranta la urbon de Perto, Aŭstralio kun la Lago Monger centre]]
La **Lago Monger** estas granda urba humidejo ĉe la Cigna Marborda Ebenaĵo *Swan Coastal Plain* en antaŭurba Perto metita inter la antaŭurboj de Leederville, Wembley kaj Glendalough. Je malpli ol kvin kilometroj de la grandurbo de Perto kaj situanta laŭ la Aŭtovojo Mitchell, ĝi fluas proksimume nordokcidente al sudoriento direkte al la Rivero Cigno kaj konsistas el 70 hektaroj de plejparte malferma kaj malprofunda akvo kun insulo de 1.3 hektaroj en la sudokcidenta angulo. La 110 hektaroj da lago kaj la ĉirkaŭaj parkregionoj estas konataj kiel la Rezervejo de Lago Monger.

La lago estas aktuale uzata amplekse por distro same kiel estanta grava vidindaĵo kun ĝis 12,000 vizitantoj semajne (Middle, 1988). Agadoj inkludas birdobservadon kaj korpekzercadon.

Pavimita trako 3.5 km longa por migrado (piedirado)/biciklado ĉirkaŭas la lagon, kio postulas proksimume 30 minutojn por trapasi ĝin piede. Ankaŭ abunda aŭtoparkejo, ludejekipaĵo kaj barbekuinstalaĵoj estas disponeblaj.

La geografiaj koordinatoj estas 31.9294° S 115.8265° Or.

Kategorio:Geografio de Aŭstralio
3827 Zdeněkhorský

'*3827 *Zdeněkhorský''''' estas asteroido de la asteroida zono.

## Malkovro 
Ĝi estis malkovrita la  de la ĉeĥa astronomo Antonín Mrkos elde la Observatorio Kleť, apud České Budějovice.

## Nomo 
Ĝia nomo honoras la ĉeĥa astronomon kaj historiiston Zdeněk Horský (1929–1988).

## Eksteraj ligiloj 
* 
* 
* 
* 

Kategorio:Asteroidoj de la ĉefa zono
Kategorio:Malkovrita en observatorio Kleť
Kategorio:Malkovrita de Antonín Mrkos
Kategorio:Astronomiaj objektoj malkovritaj en 1986
Aŭstralia kuleranaso

La **Aŭstralia kuleranaso** aŭ **Aŭstralazia kuleranaso** (*Anas rhynchotis*) estas birdospecio de la grupo de plaŭdanasoj en la tipa genro *Anas*.

Ĝi loĝas en tre densaj marĉoj. En Aŭstralio ĝi estas protektata laŭ la *National Parks and Wildlife Act*, 1974. Ili loĝas en sudokcidenta kaj sudorienta Aŭstralio, Tasmanio, kaj Novzelando.

## Aspekto 
eta|maldekstra|250px|Masklo

Ĝi gamas laŭgrande el 46–53 cm.

Ĝi estas specio simila al la parenca Kuleranaso, sed sen verda kapo kaj sen tiom kontrasta bruna flanko inter la blankaj brusto kaj suba ventro. Tamen la beko estas simile grandega, malhela (nigreca) kaj spatelforma.

La masklo havas blugrizan kapon kun vertikala blanka duonluno, tre kontrasta inter preskaŭ nigreca areo, antaŭ la okuloj, simila al tiu de la Bluflugila anaso, sed iom malpli markata. La dorso estas simile malhela al tiu de la Kuleranaso kaj same la brunega flanko ne tiom kontrasta inter ja tre blanka suba ventro, sed ne tiom blanka brusto, sed bruneca kaj makuleca.

Temas pri specio kun tre markata seksa duformismo: la ino estas ĝenerale malhelbruna kun multaj nigrecaj markoj. Krome la masklo havas flavajn irisojn, dum la ino malhelbrunajn.

## Subspecioj 
[eta|dekstra|250px|La [Murray (rivero)|rivero Murray tipa habitato de la Aŭstralia kuleranaso.]]
La Aŭstralazia kuleranaso havas du subspeciojn:
* *A. rhynchotis rhynchotis* **Aŭstralia kuleranaso**, la nomiga raso, loĝas en sudokcidenta kaj sudorienta Aŭstralio kaj Tasmanio.

## Bildaro 

File:Australasian_Shoveler.jpg|Ino ĉe Lago Monger
File:Australasian_Shoveler_Male.jpg|Masklo ĉe Lago Monger

## Notoj 
## Referencoj 
* **Clements**, James, (2007) *The Clements Checklist of the Birds of the World*, Cornell University Press, Ithaca
* IUCN (2009) BirdLife International IUCNlink, 141516, Anas rhynchotis. Konsultita la 8an de januaro 2009

Kategorio:Anasenoj
Kategorio:Anasedoj
Kategorio:Anseroformaj
Kategorio:Birdoj de Oceanio
Dina Rodrigues

**Dina Rodrigues** (Nazaré, 12-an de januaro 1981) estas portugala kantistino kiu jam pli ol dek jaroj loĝas en Belgio.

Jam en la junaĝo ŝi estis tre pasiigita pro muziko. Ŝi studis popularan kantadon kaj pro tio ŝi aliĝis al la grupo "*Hoje Canto Eu*" kio signifas "*Hodiaŭ kantas mi*". Kun tiu grupo ŝi laboris por radio Benedita kaj tiel multe spertiĝis. En 2001 ŝi transloĝiĝis al Belgio. Tie ŝi decidis registriĝi je la popakademio por staĝi kantlecionoj, arta sentesprimo kaj danco. En februaro 2006 ŝi faris aŭdicion ĉe RCP MusicProductions el Roeselare, ne sen sukceso ĉar oni kontraktis ŝin. Nuntempe oni laboregas je repertuaro de portugala fadomuziko kaj la registrado de la unua KD jam komenciĝis.

Je la 20-a de oktobro 2006 ŝi estis invitita por la 14-a festparado de radio Central FM en Fatima. Ŝi estis unu el la kandidatoj kaj gajnis la premion "plejbona novulo de la jaro 2006". La spektaklo vidiĝis je la nacia televido de Portugalio.

Ŝia unua unuopa disko, *Uma Casa Portuguesa* (Portugala domo), la kanto per kiu Amalia Rodrigues mondfamiĝis, eldoniĝis je la 21-a de novembro 2006.

## Eksteraj ligiloj 
* Oficiala retejo 

Kategorio:Muziko
Kategorio:Folkloro
Kategorio:Portugalaj kantistoj
Kategorio:Naskiĝintoj en 1981
Kategorio:Naskiĝintoj en Portugalio
Méntrida

[eta|250px|Situo de la [Provinco Toledo en Hispanio]]
[eta|250px|Situo de Méntrida en la [Provinco Toledo kaj en Hispanio]]
**Méntrida** estas municipo de Hispanio, en la Provinco Toledo, regiono de Kastilio-Manĉo.

## Toponimio 
La termino "Méntrida" povus deveni de la antikva vorto *mentida* kiu ankoraŭ konserviĝas en kataluna kaj okcitana kun la signifo de 'tereno kie abundas terfaloj' aŭ 'intermita fluejo'. La interna ro povus aperi pro influo de la proksima *Montrueque*, dum la ŝanĝo en la akcento eble rialatas al mozaraboj, ĉar tiaj ŝanĝoj ne estis rara en la araba.

## Loĝantoj 
La loĝantoj nomiĝas *Mentridanos*. La censita populacio en 2010 estis de 4.780 loĝantoj kaj la denseco estas de 54,94 loĝ/km².

Dum la du lastaj jardekoj la populacio triobliĝis el 1,466 loĝantoj en 1991 al 4.780 loĝantoj en 2010.

## Situo 
Méntrida estas situa en la okcidenta parto de Kastilio-Manĉo en la komarko aŭ distrikto Torrijos en la plej norda parto de la Provinco Toledo, je altitudo de 560 m; je 54 km el Toledo, provinca ĉefurbo. La areo de ties teritorio estas de 87 km². La geografiaj koordinatoj estas 40°14′4″ N 4°11′42″ Ok.

## Geografio 
La municipo troviĝas situanta en ondeca tereno nur mezebena. Ĝi apartenas al la Distrikto Torrijos kaj limas kun la municipaj teritorioj de Aldea del Fresno kaj Villamanta norde en la provinco de Madrid kaj kun Valmojado oriente, Casarrubios del Monte kaj La Torre de Esteban Hambrán sude kaj Santa Cruz del Retamar okcidente, en la provinco de Toledo.

Tra la teritorio fluas la rojoj Berciana, norde, Grande aŭ Virvix, kiu trapasas la domaron, kaj Mazalba, sude.

## Ekonomio 
Agrikulturo kaj brutobredado tradicie. Nune iome da industrio.

## Historio 
La loko kreiĝis post la konkero de la zono en 1085 fare de Alfonso la 6-a, kaj apartenis al la krono ĝis 1180 kiam Alfonso la 8-a donas la kastelon de Alamín, al kiu ligiĝis Méntrida, al la Arkiepiskopo de Toledo.

En 1436 la loko iĝis senjorlando de don Álvaro de Luna kaj de ties edzino doña Juana de Pimentel kiu fondos la senjorlandon de Luna por sia filino María de Luna edzino de don Íñigo López de Mendoza, dua duko de Infantado. En 1486 oni donis la titolon de vilaĝo, kaj restis en la senjorlando de la Duko Infantado ĝis la 19a jarcento.

Ĝis 1833 ĝi apartenis al la provinco de Guadalajara, pli precize al la jurisdikcio de Colmenar Viejo.

## Monumentoj kaj interesaĵoj 
* Urba Komplekso: el la 13a jarcento, deklarita kultura havaĵo.
* Preĝejo de Sankta Stefano: el 15a jarcento, en stilo gotiko, deklarita nacia historia monumento en 1982.
* Ermitejo de Nia Sinjorino de la Dinasko: el 17a jarcento.
* Ermitejo de Nia Sinjorino de la Dinasko, en la arbarkampo de Berciana: el 14a jarcento.
* Kapelo de la Sankta Koro de Jesuo: de komenco de la 20a jarcento.
* Tombejo: de 1920.
* Municipa Buĉejo: de 1927, aktuala Sanigejo.
* Monumento al Eulogio Jimenez: de 1927.
* Cerro del Castillejo (monteto de la kasteleto): truita de antikvaj kavoj, en kies vinujoj oni prilaboris la bonkvalitan vinon de Méntrida.

## Notoj 
## Vidu ankaŭ 
* Municipoj de la provinco de Toledo

Kategorio:Kastilio-Manĉo
Kategorio:Municipoj de Toledo
Kategorio:Provinco Toledo
Miklós Nyiszli

**NYISZLI Miklós** (njisli) estis hungara memuaristo. Li estis naskita en Szilágysomlyó la 17-an de junio 1901 kaj mortinta en Oradea la 5-an de majo 1956.

## Kariero
Miklós Nyiszli studis medicinon en Kluĵo, Berlino, Kiel, li diplomitiĝis en la germana Universitato Friedrich Wilhelm de Vroclavo (1929); li estis patologia fakkuracisto. Li laboris en Oradea (1930-37), Vișeu de Sus (1937-41) kaj Szaplonca (1942-44). En majo 1944 oni deportis lin Aŭŝvicon. Li estis atestanto en la internacia proceso kontraŭ la militkrimuloj en Nurenbergo.

## Verkoj
*Dr. Mengele boncoló orvosa voltam az Auschwitz-i krematóriumban, Nagyvárad, 1946;
*Az auschwitzi pokol, (1947);
*Tanú voltam Nürnbergben, en gazeto Világ (1948).
*Orvos voltam Auschwitzban (1964, 1968), romane (1965, 1971), angle, france, pole, hispane, serbe, kroate, hebre, germane.

## Fonto
*Romániai magyar irodalmi lexikon

Nyiszli, M.
Nyiszli, M.
Klevlanda Torso-Murdisto

La **Klevlanda Torso-Murdisto** (ankaŭ konata kiel "**Freneza buĉisto de Kingsburry Run**") estis neidentigita seria murdisto, kiu murdis minimume 12 viktimojn en Klevlando, Ohio dum la 1930-aj.

## Murdoj 
La oficiala nombro de viktimoj, atribuata al la Klevlanda Torso-Murdisto, estas 12, kvankam freŝdataj esploradoj indikas ilin eble plunombre. La 12 murdoj okazis inter la 1935-a kaj la 1938-a jaro, sed kelkaj, inkluzive de la ĉefa Klevlanda detektivo, Peter Merylo, opinias ke eble estas pli ol 40 viktimoj en Klevlando, Pittsburgh kaj Youngstown, Ohio, inter la 1920-aj kaj la 1950-aj. Plejprobable ke nekonata korpo alnomita "Lady of the Lake" (Virino de la Lago), trovita la  kaj Robert Robertson, trovita la , estas viktimoj de sama murdisto.

La viktimoj ĝenerale estis vaguloj, kies personidentoj neniam estis difinitaj, krom kelkaj ekskluzivoj. La 2-a, 3-a kaj 8-a viktimo estis identigitaj kiel Edward Andrassy, Flo Polillo, kaj eble Rose Wallace respektive. Ĉiuj viktimoj apartenis al la malsupra sociala nivelo — facila predo dum la Granda depresio. Multaj aperis kiel "laboranta povrularo", vivinta en slumoj konataj kiel "Cleveland Flats".

La Torso-Murdisto ĉiufoje senkapigis kaj ofte dismembrigis siajn viktimojn, fojfoje distranĉante korpon duone; multokaze senkapigo mem iĝis kaŭzo de morto. Plejmulto de viroj estis kastritaj, sur kelkaj korpoj oni trovis spurojn de kemia efiko. Multo de viktimoj estis trovitaj post konsiderinda tempoperiodo de siaj mortoj, fojfoje jaro aŭ plu. Tio preskaŭ nuligis identigeblecon, kapoj de multaj viktimoj neniam estis trovitaj.

## Viktimoj 
Plejmulto da esplorantoj konsideras ke estas 12 viktimoj de la Torso-Murdisto. Nur du viktimoj estis evidente identigitaj, la aliaj ricevis nomojn de 6 John Doe-j kaj 4 Jane Doe-j.

**†** La viktimo havis ses nekutimajn tatuojn sur sia korpo. La unua inkludis nomojn "Helen and Paul" kaj la alia havis la inicialojn "W.C.G." Lia kuloto havis lavbutikan markon, montrintan inicialojn de posedanto: "J.D." Malgraŭ identigado en kadavrejo kaj laŭ mortmasko de miloj da klevlandanoj en somero de 1936 at the Great Lakes Exposition, la "tatuita viro" neniam estis identigita.

**‡** La viktimo probable nomiĝis "Rose Wallace". Denta komparado fare de polico montris proksiman koincidon kaj ŝia filo certiĝis ke la viktimo estis lia patrino. Preciza identigado ne estis ebla ĉar la dantisto, kiu kuracis ŝiajn dentojn, mortis jarojn antaŭe. Ankaŭ estis kontraŭdiro, ke la viktimo mortis jaron proksimume antaŭe, kiam Wallace forestis nur dum 10 monatoj.

## Eksteraj ligiloj 
Kategorio:Usonaj seriaj murdistoj
Kategorio:Neidentigitaj seriaj murdistoj
3828 Hoshino

'*3828 *Hoshino'''* estas asteroido de la asteroida zono.

## Malkovro 
Ĝi estis malkovrita la  de la japanaj astronomoj Kenzo Suzuki kaj Takeŝi Urata elde la "*Stacio Oi*" de la Nacia Observatorio de Japanio, nemalproksime de Tojota (Gubernio Aiĉi, Japanio).

## Nomo 
Ĝia nomo honoras *Jiro Hoshino'', japanan  kaj fabrikanton de speguloj por teleskopoj.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Takeŝi Urata
Kategorio:Malkovrita de Kenzo Suzuki
Kategorio:Astronomiaj objektoj malkovritaj en 1986
Fajfanasoj

La **Fajfanasoj** estas birdospecioj el la grupo de plaŭdanasoj en la genro *Anas*.

Estas tri specioj: la Fajfanaso (*Anas penelope*), la Amerika fajfanaso (*A. americana*) kaj la Sudamerika fajfanaso (*A. sibilatrix*).

Ĉiu tri estas similformaj, kun ebeneca frunto kaj rondoforma kapa malantaŭo. Maskloj havas distingan reproduktan plumaron (seksa duformismo), dum en siaj elipsaj plumaroj ili similas al inoj, kiuj estas similaj laŭ aspekto la tutan jaron.

La plej proksimaj parencoj de tiuj tri specioj ene de la genro *Anas* estas la Knaranaso kaj la Falĉilanaso. Ĉiuj tri specioj de Fajfanasoj hibridiĝas en kaptiveco, kaj la Amerika kaj la Eŭrazia fajfanasoj hibridiĝas eĉ en naturo. Oni registris ankaŭ hibridon de Amerika fajfanaso × Platbeka anaso.

## Referencoj 
dekstra|eta|Masklo (antaŭe) kaj ino (malantaŭe) de Amerika fajfanaso
dekstra|eta|Masklo (malantaŭe) kaj ino (antaŭe) de Sudamerika fajfanaso

## Citita bibliografio 
* Bailey, H. H. (1919) An interesting hybrid of *Mareca penelope* (Widgon) and *Mareca americana* (Baldpate) *Wilson Bulletin* 31:25
* Harrison, J. M. and J. G. Harrison (1968) Wigeon × Chiloe Wigeon hybrid resembling American Wigeon *British Birds* 61: 169-171 (postulas registradon por vidi la tutan artikolon)
* Watson, G. E. (1970) A presumed wild hybrid Baldpate × Eurasian Wigeon *The Auk* 87: 353-7
* (japane) Shiota, T. (1987) [Defio en identigo de hibrido de Amerika kaj Eŭrazia fajfanasoj] *Yacho* 496:6, 18-19
* Carey, Geoff J. (1993) Hybrid male wigeon in East Asia *Hong Kong Bird Report 1992* 160-6
* Fedynich, Alan M. & Olin E. Rhodes, Jr. (1993) Mallard × American Wigeon Hybrid on the Southern High Plains of Texas *The Southwestern Naturalist*, Vol. 38, No. 2 (Jun., 1993), pp.&nbsp;179–181, doi:10.2307/3672079 http://links.jstor.org/sici?sici=0038-4909(199306)38%3A2%3C179%3AMXAWHO%3E2.0.CO%3B2-N
* Harrop, Andrew (1994) Photo-forum: a presumed hybrid American Wigeon in Grampian *Birding World* 7:116-7
* Jiguet, Frédéric (1999) Photo-forum: hybrid American Wigeons *Birding World* 12(6):247-52
*  
* MacKay, Andrew (1996) Hybrid wigeon resembling American Wigeon in Leicestershire *Birding World*' 9:146-7

### Identigo 
* Harrop,A. 1994. Field identification of American Wigeon. Birding World 7:50–56.
* Jiquet, F. 1999. Photo forum: Hybrid American Wigeons. Birding World 12:247–252.
* Larkin, P. 2000. Eyelid colour of American Wigeon. British Birds 93:39–40.
* Votier, S.C., A.H.J. Harrop, and M.Denny. 2003. A review of status and identification of American Wigeon in Britain and Ireland *British Birds* 96: 2–22 (postulas registradon por vidi la tutan artikolon)
* Cox, Cameron and Jessie Barry Aging of American and Eurasian Wigeons in female-type plumages  *Birding* 37(2):156-164

## Eksteraj ligiloj 
Fotoj de hibridoj tie  kaj tie .

Kategorio:Anasenoj
Kategorio:Anasedoj
Kategorio:Anseroformaj
Kategorio:Birdoj de Azio
Kategorio:Birdoj de Ameriko
Kategorio:Birdoj de Eŭropo
Novembro de 2012

Jen **listo de okazaĵoj en novembro 2012**.
## 7-a de novembro 
* Barack Obama estas re-elektita Prezidanto de Usono.
## 9-a de novembro 
* Oni sciigis ke Xi Jinping sukcedos al Hu Jintao kiel prezidanto de Ĉina Popola Respubliko en marto 2013.
## 14-a de novembro 
* Ĝenerala striko kun centmiloj da manifestaciantoj en kelkaj Grekio, Italio, Hispanio, Portugalio, Francio, Belgio kaj aliaj landoj kontraŭ la komuna politiko favora al la bankoj kaj malfavoraj al la sociaj politikoj. Centoj da arestitoj kaj vunditoj en Italio, Hispanio kaj Portugalio.
## 22-a de novembro 
* En la Gaza Sektoro finfine komencas batalhalto per kiu nek palestinanoj nek la Israela Armeo pafos unu kontraŭ la teritorion de la alia. Dum ok tagoj estis mortigitaj 156 palestinanoj — el kiuj 103 (66 %) estis civiluloj, 33 estis malpli ol 18-jaraĝaj, 13 virinoj kaj 3 ĵurnalistoj. Sur la alia flanko estis mortigitaj 5 israelanoj.
## 23-a de novembro 
* Forpasis usona aktoro Larry Hagman, konata kiel  "J. R. Ewing" en telenovelo *Dallas*.
## 29-a de novembro 
* Palestino estis agnoskata de Unuiĝintaj Nacioj kiel ŝtato. Poris 138 ŝtatoj, dum 41 sindetenis kaj nur 9 ŝtatoj voĉdonis kontraŭe, nome Usono, Kanado, Israelo, Ĉeĥio, Panamo kaj kelkaj malgrandaj ŝtatoj..

Kategorio:Novembro laŭ jaroj
11
Decembro de 2012

Jen **listo de okazaĵoj en decembro 2012**.

; 
* 25ra La tajfuno Bopha, konata en la Filipinoj kiel "Pablo", teriĝis al la sudfilipina insulo de Mindanao. Kun ventorapidoj pli grandaj ol 260 kilometrojn hore, la tropika ŝtormego formis nekutime proksime al la ekvatoro kaj kaŭzis disvastigitan detruon; miloj da personoj senhejmiĝis, kaj pli ol 475 mortis.
* 25ra Pluraj eŭropaj landoj, inkluzive Britio, Francio, Hispanio, Danio kaj Svedio, vokis siajn ambasadorojn el Israelo por esprimi malakcepton de la decido de ĉefministro Benjamin Netanjahu etendi neleĝan konstruon de novaj kolonioj en okupaciitaj Cisjordanio kaj Orienta Jerusalemo.
; 
* 25ra Forpasis muzikisto Dave Brubeck, kiu registris la unua ĵazan platenan diskon, je la aĝo de 91.
; 
* 25ra Sep homoj mortis kaj centoj da aliaj vundiĝis dum protestoj kontraŭ la egipta ŝtatprezidanto Mohamed Mursi ĉe Kairo.
; 
* 25ra En Limoĝo, Marine Lorphelin, (Miss Burgonjo 2012) estis elektita 84-a Miss Francio 2013.
; 
* 25ra Patrick Moore, astronomo, mortis, je la aĝo de 89.
; 
* 25ra Forpasis 92-jara barata muzikisto Ravi Shankar en San Diego (Kalifornio)
; 
* 25ra Nord-Koreio lanĉis raketon *Unha-3* kun satelito *Kwangmyŏngsŏng-3 nombro 2*, kaj sukcesis ĵeti la sateliton sur orbiton.
; 
* 25ra Juna homo pafis en lernejo en la ŝtato Konektikuto kaj mortigas 20 geinfanojn kaj 6 plenkreskulojn, kio okazigas tutnaciajn funebron kaj polemikon pri facileco akiri pafilojn en Usono.
; 
* 25ra Ribelo en Centrafrika Respubliko konkeras jam la kvinan urbon; apogante la registaron venas trupoj el Ĉado.
; 
* 25ra Mortis la germana socialdemokrata politikisto Peter Struck, eksa nacia ministro pri defendo.
; 
* 25ra|kadra 25ra|kadra Mortis en Singapuro la barata virino kiu estis sekse perfortita enbuse; tra la tuta Barato okazas manifestacioj (kaj memmortigoj) kontraŭ senpuneco al seksaj perfortintoj.

Kategorio:Decembro laŭ jaroj
12
Oktobro de 2012

Jen **listo de okazaĵoj en oktobro 2012**.

; 
* 25px Franca reĝisoro kaj scenaristo Claude Pinoteau forpasis  en Parizo.
; 
* 25px Hugo Chávez estas reelektita prezidento de Venezuelo kvarfoje.
; 
* 25px Franca eks-ministro Claude Cheysson forpasis .
* 25px Kamboĝa reĝo kaj prezidanto Norodom Sianuk forpasis .
; 
* 25px Eŭropaj astronomoj anoncis malkovron de planedo en la plej proksima stelsistemo, Alfa Centaŭro.
; 
* 25px Nederlanda aktorino kaj modelo Sylvia Kristel (*Emmanuelle*) forpasis .
; 
* 25px Italia eks-ĉefministro Silvio Berlusconi estas kondamnita al unujara enkarcerigo pro imposta fraŭdo.

Kategorio:Oktobro laŭ jaroj
10
La Brévine

**La Brévine** estas komunumo en la distrikto Le Locle en Kantono Neŭŝatelo, Svislando. Ĝi havis 655 loĝantojn je la 31-a de decembro 2010.

## Geografio 
La komunumo La Brévine situas en la altmontara valo de La Brévine en la Neŭŝatela Ĵuraso sur alteco de 1043 m s.m. Al la komunumo La Brévine apartenas la vilaĝoj La Brévine, Le Brouillet, Bémont, Les Taillères norde de la Lago des Taillères kaj La Chatagne, kaj multnombraj izolitaj bienoj. En la centro de la komunuma teritorio rimarkinda estas la Lago des Taillères. La akvo de la lago *Les Taillères* fluas subtere kaj aperas denove en Noiraigue en Val-de-Travers. La regiono ĉirkaŭ la lago estas konata kiel Siberio de Svislando, ĉar tie vintre la temperaturo regule falas al malpli ol 40 celsiaj minusgradoj.

La teritorio de la komunumo etendiĝas sur areo de 41,82 km², de kiuj 42,5% estas kovritaj de arbaro, 53,6% servas por agrikulturo kaj 23,2% por setlado.

## Najbaraj komunumoj 
La komunumo La Brévine limas en nordo al Grand'Combe Chateleu (Francio), en nordoriento al Le Cerneux-Péquignot, en oriento al La Chaux-du-Milieu, en sudoriento al Les Ponts-de-Martel, en sudo al Val-de-Travers, en okcidento al Hauterive-la-Fresse (Francio), en nordokcidento al Ville-du-Pont (Francio), kaj en nordnordokcidento al Les Gras (Francio).

## Trafiko 
Tra La Brévine pasas la kantona ĉefvojo n-ro 149 kaj la vojo n-ro 2225. Per la tri poŝtaŭtolinioj al Le Locle, Fleurier kaj Les Bayards la komunumo La Brévine estas konektita al la publika transportreto.

## Historio 
La unua vilaĝo de la komunumo La Brévine, kiu estis dokumente menciita, estis Béomont en la jaro 1266 kiel *Bemont*. Mencio de Les Taillères datiĝas el la jaro 1304 kiel *Chaul de Estaleres*. Dum mezepoko La Brévine estis parto de la voktejo Val-de-Travers ĝis en la jaro 1624 estis kreita la civitanestra oficejo La Chaux-des-Taillères kaj La Brévine estis rekonita kiel aparta komunumo. En la 19-a jarcento en La Brévine vivis pli ol la duobla kvanto da homoj ol hodiaŭ (1880 la komunumo havis 1703 loĝantojn). En la 20-a jarcento la loĝantaro konstante malkreskis kaj nur en la lastaj jaroj tiu malkresko haltiĝis.

## Notoj kaj referencoj 
## Eksteraj ligiloj 
* Oficiala retejo de la komunumo La Brévine
Septembro de 2012

Jen **listo de okazaĵoj en septembro 2012**.

; 
* 25ra|kadra Fino de la balotadkampanjo kaj balotadtago en Kebekio.
* 25ra|kadra Ekas Por-pacaj paroladoj inter la Kolombia registaro kaj la FARK.
; 
* 25ra Franca aktoro Pierre Mondy forpasis  en Parizo.
; 
* 25ra Forpasas en Madrido, 97-jara, la hispana politikisto, historia gvidinto de la Komunista Partio de Hispanio, Santiago Carrillo.
; 
* 25ra La Esperanto-Vikipedio trapasis limon de  per artikolo M1 (metroo).
; 
* 25ra En Belorusio okazis parlamentaj elektoj
; 
* 25ra Dekoj da arestitoj (35) kaj dekoj da vunditoj (64) pro perforta agado de policanoj kontraŭ manifestaciantoj en Madrido antaŭ la hispana parlamento.

Kategorio:Septembro laŭ jaroj
09
Aŭgusto de 2012

Jen **listo de okazaĵoj en aŭgusto 2012**.

; 
* 25ra|kadra Debuto de la balotadkampanjo por la provincaj balotoj en Kebekio.

; 
* 25ra|kadra Solena fermo de la 97-a Universala Kongreso de Esperanto en Hanojo, Vjetnamio.

; 
* 25ra|kadra Sukcesa surmarsiĝo de la NASA-a Marsa Scienca Laboratorio.
* 25ra|kadra Komenciĝo de la IJK 2012 same en Hanojo, Vjetnamio.
; 
* 25ra|kadra La 85-a kongreso de SAT okazas en Jalto, Krimeo, inter la 11-a kaj 18-a de aŭgusto 2012.
; 
* En Hanojo finiĝos la tiujara IJK.
* 25ra|kadra Finiĝo de la Somera Olimpiko de Londono, kaj samtage finiĝo de la IJK 2012 en Hanojo.
; 
* Mortis pro infekto ĉefministro de Etiopio Meles Zenavi
; 
* 25ra|kadra Neil Armstrong forpasis, 82-jaraĝa.

Kategorio:Aŭgusto laŭ jaroj
08
Julio de 2012

Jen **listo de okazaĵoj en julio 2012**.

; 
* 25px En Kievo finiĝis la finala fazo de la Eŭropa Futbal-Ĉampionado 2012 per venko de la hispana teamo.
; 
* 25px Forpasis itala aŭtomobil-dezajnisto Sergio Pininfarina.
; 
* 25px 25px Sciencistoj de la Eŭropa Organizaĵo por Nuklea Esploro (**CERN**) malkovris novan partiklon, kiu eble estas la longe serĉata Higgs-bosono. Se tiel, ili eksperimente trovis la lastan de la norma modelo de partiklo-fiziko postulitan partiklon.
; 
* 25px Forpasis franca aktoro Mouss Diouf.
; 
* 25px "Imagu mondon sen liberaj scioj" - la rusa vikipedio estas fermita por protesti kontraŭ Leĝprojekto n-ro 89417-6 en rusia parlamento (dumao) kiu riskus cenzuri aliron al interreto.
; 
* 25px|border La esperantista komunumo festas la 125-an datrevenon de la apero de la Unua Libro.
; 
* 25px|border Komenciĝo de la Somera Olimpiko de Londono.

; 
* 25px|border Solena malfermo de la 97-a Universala Kongreso de Esperanto en Hanojo, Vjetnamio.
; 
* 25px|border Daŭras la bataloj inter la registaraj armitaj fortoj de Sirio kaj grupoj de ribelantoj en la urbo Halepo.
* 25px|border Forpasas la usona verkisto Gore Vidal.

Kategorio:Julio laŭ jaroj
07
Junio de 2012

Jen **listo de okazaĵoj en junio 2012**.

; 
* 25px La usona scienc-fikcia verkisto Ray Bradbury, aŭtoro de la romano *Fahrenheit 451*, mortis 91-jaraĝa.
; 
* 25px Greka nov-nazio batis debatkontraŭulinon en televido 
* 25px|border 25px En Pollando kaj Ukrainio malfermiĝis la finala fazo de la Eŭropa Futbal-Ĉampionado 2012.
; 
* 25px La hispana registaro akceptas planon de Eŭropa Unio por savado de bankoj, antaŭ minaco de forta kresko de interezoj.
; 
* 25px En Francio, Maria Ŝarapova kaj Rafael Nadal gajnis la Francan Malferman Tenisturniron *Roland Garros*.
;  
* 25px|border En Grekio finiĝis plia parlamenta baloto.
;  
* 25px|border Oni senpostenigis la prezidanton de Paragvajo, iama episkopo Fernando Lugo. Posteulo iĝis la ĝisnuna vicprezidanto, Federico Franco. Najbaraj ŝtatoj ne agnoskis la anstataŭon.
;  
* 45px|La supersekundo Okazis la supersekunda evento. Afiŝis 23:59:60 (normale 23:59:59) antaŭ ol komenci la novan tagon (1-a de julio) je 00:00:00. 

06
Kategorio:Junio laŭ jaroj
Majo de 2012

Jen **listo de okazaĵoj en majo 2012**.

## 2-a de majo 
*25px János Áder estas elektita prezidento de Hungario, post rezigno de antaŭa Pál Schmitt.
## 6-a de majo 
*25px François Hollande estas elektita nova prezidento de Francio. 
*25px Parlamentaj balotoj en Grekio, kun forta malkresko de la tradiciaj partioj, kaj bonaj rezultoj de ekstrema maldekstro kaj de novnazia partio.
## 12-a de majo 
*25px Grandaj manifestacioj en ĉefaj hispanaj urboj kunmemoras la unuan datrevenon de la movado de la *indignuloj*.
*25px La prezidento de Venezuelo, Hugo Chávez, revenas al sia lando post traktado de sia kancero en Kubo, kaj anoncas sian partoprenon en la balota kampanjo.
## 17-a de majo 
* 25px Mortis Donna Summer, usona kantistino.
## 21-a de majo 
* 25px Atenco en Sanao, ĉefurbo de Jemeno mortigis pli ol 120 homojn.
## 27-a de majo 
* 25px Forpasis la ĉeĥa aktorino Zita Kabátová, 99-jaraĝa.

Kategorio:Majo laŭ jaroj
05
Februaro de 2012

Jen **listo de okazaĵoj en februaro 2012**.

; 
 Hinda Oceano: Drivanta krozŝipo Costa Allegra estas tirata de fiŝkapta ŝipo direkte al Mahé (Sejŝeloj).

; 
Francio: Leĝo pri agnosko de la Armena genocido estis cenzurita de Konstitucia Konsilio de Francio.

; 
Wikileaks publikigas kvin milionojn da retpoŝtaĵoj de la privata spionagentejo STRATFOR, kiu ofertas servojn al Usono kaj al privataj entreprenoj. 

; 
Holivudo: Franca aktoro Jean Dujardin gajnis Oskar-premion por plej bona aktoro pro *The Artist*. La filmo siavice ricevis Oskar-premion por plej bona filmo. Reĝisoro Michel Hazanavicius ankaŭ estis premiita.

; 
 La maŝintradukilo de la entrepreno Google, *Google Translate* komencis traduki el kaj al Esperanto. Tiu ĉi estas la 64-a lingvo kiu estas uzata en tiu servo. 
; 
Argentino: Fervoja akcidento okazis en Bonaero. Pereis 50 kaj estis vunditaj 675 homoj.

; 
25px
Lasta tago por interŝanĝi monbiletojn de francaj frankoj por havi eŭron.

 Demisias Christian Wulff kiel prezidanto de Germanio, post akuzoj de koruptado.

; 
 Mortas pli ol 380 malliberuloj post incendio en prizono de Comayagua en Honduraso.

; 
 La usona popmuzika kantistino Whitney Houston, kiu havis 48 jarojn hodiaŭ, forpasis hieraŭ.

; 
25px La malvarmo en Eŭropo, kiu kaŭzis pli ol 500 mortojn, tuŝas nun la Nord-Afrikon.

 La fama hispana juĝisto Baltasar Garzón estis kondamnita je elpelo el juĝista kariero dum 11 jaroj pro la unuaj el la tri akuzoj kontraŭ li en la Nacia Supera Kortumo, konkrete pro la registrado de konversacioj inter akuzitoj pro politika koruptado kaj iliaj advokatoj.
; 

25px En Eŭropo, ekde la 28-a de januaro, la malvarmo mortigis pli ol 470 personojn en multaj landoj.

; 
 Forpasis la pollanda nobelpremiita poeto Wisława Szymborska.

Kategorio:Februaro laŭ jaroj
02
Marto de 2012

----

Jen **listo de okazaĵoj en marto 2012**.

; 
25px Ĝenerala striko en Hispanio kontraŭ malbonigo de laborkondiĉoj fare de la registaro.
; 
25px Horo ŝoviĝis al somera tempo en pluraj landoj de okcidenta Eŭropo.
; 
25px Tuluzo: seria murdisto Mohammed Merah, 23-jara, pereis post sturmatako kontraŭ lia loĝejo fare de polico. Krom tri militistojn, li pafmortigis instruiston kaj tri infanojn de juda lernejo, kio ankaŭ kaŭzis traŭmaton en Israelo.
; 
*25px Miloj da civitanoj el Tunizio, manifestaciis en Tunizo, por postuli sekularan ŝtaton.
*25px Forta tertremo en Meksiko je 7,8 gradoj laŭ skalo de Richter.
;  ĝis 
25px Montrealo, atingis  kaj Kebeko varmis inter . Aliaj urboj de la provinco, havis ankaŭ varmajn temperaturojn. Normalaj temperaturoj estas inter .
; 
La Federacia Kunveno de Germanio en Berlino elektis la pastron kaj politikiston Joachim Gauck 11-a ŝtata prezidanto de Germanio.
; 
Mortis Ŝenudo la 3-a, papo de Kopta Ortodoksa Eklezio de Aleksandrio.
; 
* Akcidento de Belga aŭtobuso en tunelo de Sierre, kiu faris 28 mortojn (22 infanoj kaj 6 plenkreskuloj).
*25px La Brita Enciklopedio ne plu eldonota post 244 jaroj. Pro manko de profitoj, nur restos la interreta versio.
; 
25px La registaro de Kenjo maldungis 25 mil strikantajn flegistojn, kiuj malatentis registaran ordonon por eklabori.
; 
25px Forpasis la franca bildstriisto Moebius (Jean Giraud).
; 
25px Subita forpaso de Rick Miller, usona Esperantisto kaj Vikipediisto.
; 
 WikiLeaks diras ke la korpo de Usama bin Laden estas en Usono.
; 
 Nord-Koreio akceptis prokrasti nuklean programon kontraŭ ricevo de manĝo‎.

Kategorio:Marto laŭ jaroj
03
Daniela Deneva Power

**Daniela Deneva POWER** (bulgare *Даниела Денева Пауър;* naskita **Daniela DENEVA** en Trjavna, provinco Gabrovo, Bulgario) estas bulgara-usona esperantistino.

Daniela Deneva studis geofizikon en la Universitato de Sofio kaj doktoriĝis pri sismologio en 1983. Poste ŝi laboris en la Geofizika Instituto de Bulgara Akademio de Sciencoj. De 1990 ŝi laboras en la fako pri geomagnetiko de Carnegie-Instituto de Sciencoj en Vaŝingtono. Krome ŝi instruas matematikon en Columbia, Marilando.

Daniela Deneva eklernis Esperanton en la Universitato de Sofio en 1974 kaj ekuzis ĝin samjare en Internacia Arkeologia Tendaro ĉe la Nigra Maro. Ŝi partoprenis en pluraj Universalaj Kongresoj kaj prelegis en Internaciaj Kongresaj Universitatoj.

Ŝia edzo estas Charles Power, iama Konstanta Kongresa Sekretario de UEA, verkisto, tradukisto kaj ŝatanto de scienco kaj sciencfikcio, kiu forpasis en aprilo 2025. Omaĝe al li estis kreita en 2025 la "*Premio Karlo Pov*" por sciencaj prelegoj . 

## Verkaro 
* *Matematika terminaro.* Sofio: Bulgara Esperanto-Asocio, 1985. 159 paĝoj.
* *La tertremoj - ĉu enigmo?* Pisa: Edistudio, 1991. 148 paĝoj. ISBN 88-7036-044-X.
* *С есперанто (и без) по света. (Kun Esperanto [kaj sen] tra la mondo.)* Sofio: Zaĥari Stojanov, 2010. 285 paĝoj. ISBN 9789540904580.

## Eksteraj ligiloj 
* Sinprezento  en la retejo de la Esperanto-Societo de Vaŝingtono

## Referencoj 
Kategorio:Bulgaraj esperantistoj
Kategorio:Usonaj esperantistoj
Aprilo de 2012

Jen **listo de okazaĵoj en aprilo 2012**.

## 1-a de aprilo 
* 25ra Okazis en Birmo la unuaj parlamentaj voĉdonoj ekde kiam la militista reĝimo decidis plidemokratigi la landon. En tiu baloto partoprenas interalie Aung San Suu Kyi, kiu jam anoncis venkon kaj eniron en la parlamento de ŝia partio, la Nacia Ligo por Demokratio 

## 2-a de aprilo 
* 25ra Hungara prezidanto demisias post esti akuzita plagiati sian doktoran disertaĵon.

## 3-a de aprilo 
* 25ra Grava akcidenta incendio en kvartalo *Chutes-Montmorency* (Beauport, Kebekio), kiu faris 2 mortojn.

## 4-a de aprilo 
*  En Rusio komenciĝis fabrikado de la aŭto LADA Largus.

## 6-a de aprilo 
* 25ra Tuaregaj ribeluloj deklaras sendependecon de la nordo de Malio, sub la nomo Azavado (*Azawad*).

## 12-a de aprilo 
* 25ra Militistaj fortoj prenas la povon en Gvineo-Bisaŭa per puĉo antaŭ la dua rondo de prezidentaj balotoj.

## 13-a de aprilo 
* 25ra
Nord-Koreio lanĉis raketon kun satelito Kwangmyeongseong-3. Sed ĝi malsukcesis ĵeti sin en orbiton, kaj ĝi falis sur Flavan Maron.

## 14-a de aprilo 
* 25ra Estas diskonigate ke la reĝo de Hispanio Johano Karlo la 1-a suferis akcidenton dum elefantĉasado en Bocvano, dum kiu rompiĝis lia kokso.

## 21-a de aprilo 
* 25ra Plurlingva defio MonmouthpediA finiĝis la . El Esperanta Vikipedio partoprenis uzantoj pino kaj Dominik. Ĉi-lasta gajnis la 4-an "oran" premion (el 5) por esperanto. Krom la angla, neatendite de la organizantoj, elstaris la hungara, hindia kaj indonezia lingvoj. (Video)

## 22-a de aprilo 
* 25ra Francio: post la unua raŭndo de la Prezidanta balotado, provizoraj rezultoj anoncas, ke la du kandidatoj kvalifikitaj por la dua raŭndo estas François Hollande (PS) kaj Nicolas Sarkozy (UMP).
* 25ra Eksplodis instalaĵo en fabriko de Mitsui Chemicals en Ŭaki, Gubernio Jamaguĉi. 1 laboranto mortis. 11 vundiĝis.http://www.nikkei.com/news/headline/article/g=96958A9C93819499E0E0E2E2EB8DE0E0E2E6E0E2E3E0E2E2E2E2E2E2 

## Aliaj eventoj 
*  Servo Yandex Disko estas fondita en Rusio.

## Referencoj 
2012
04
Preĝejo Stefano la 1-a (Esztergom)

**Preĝejo Stefano la 1-a** estas romkatolika preĝejo en Hungario, en urbo Esztergom.

## Historio 
La moderna preĝejo konstruiĝis kune kun la paroĥo en la 1940-aj jaroj. Komence ĝi ne havis turon. Dum la 2-a mondmilito ĝi ruiniĝis pro la bataladoj. En 1946 la preĝejo renoviĝis kaj eĉ turo konstruiĝis. La plena finkonstruo okazis en 1948 kaj tiam denove okazis konsekro.

## Konstruaĵo 
En la korto de la preĝejo estas videbla protektata skulptaĵo pri kronado de Sankta Maria.

Kermeso okazas en la 20-an de aŭgusto.

## Fontoj 
* Hungara Vikipedio
* hungare

Esztergom
Stefano
Kategorio:Esztergom
Preĝejo Sanktaj Petro kaj Paŭlo (Esztergom)

**Preĝejo de Apostoloj Sankta Petro kaj Sankta Paŭlo** estas romkatolika preĝejo en Hungario, en urbo Esztergom.

## Historio 
La plej malnova preĝejo de Sankta Petro konstruiĝis en la 13-a jarcento menciita en 1294, kiu detruiĝis supozeble en la 17-a jarcento. En 1699 pli nova, provizora preĝejo konstruiĝis. La nuna preĝejo ekkonstruiĝis en 1756. Nova marmora ĉefaltaro pretiĝis en 1900 kune kun skulptaĵoj de hungaraj sanktuloj.

## Konstruaĵo 
La turo troviĝas super la enirejo. La preĝejo havas larĝan navon kaj po 2 flankokapelojn kaj sakristiojn. Fresko de la kupolo prezentas morton de Sankta Paŭlo de 1778, la ĉealtara fresko prezentas sanktajn Petron kaj Paŭlon de 1896. La mebloj fariĝis en 1762, la predikejo en 1763, la orgeno en 1789. En la flankaj altaroj skulptaĵoj pri Sankta Maria kaj Rita de Cascia estas videblaj.

Kermeso okazas en la 29-an de junio.

## Fontoj 
* Hungara Vikipedio

Esztergom
Esztergom
Esztergom
Sankta Petro
Kategorio:Esztergom
E. James Lieberman

**E[dwin] James LIEBERMAN** (naskita en 1934 en Milvokio, Viskonsino) estas usona esperantisto.

Li abiturientiĝis en *Oakland Technical High School* en Oakland (Kalifornio) en 1951. Poste li studis en la universitatoj de Berkeley kaj de San-Francisko kie li doktoriĝis pri medicino; sekve specialiĝis psikiatrio en la Universitato Harvard en Kembriĝo (Masaĉuseco). Poste li dum sep jaroj laboris en la Nacia Instituto pri Mensa Sano *(National Institute of Mental Health)* en Vaŝingtono. Fine li laboris kiel privata psikiatro (individua kaj geedza terapio) kaj krome instruis kiel profesoro en la universitatoj Howard kaj George Washington en Vaŝingtono.

E. James Lieberman esperantiĝis en 1954. Li aktivis en Esperanto-Ligo por Norda Ameriko—nun Esperanto-USA (Prezidanto, 1972-75) kaj en la lokaj Esperanto-grupoj de Oakland, San-Francisko kaj Vaŝingtono. En 1968 li kun Humphrey Tonkin kaj Jonathan Pool fondis la Fondaĵon pri Esperantaj Studoj.

Li loĝas en Potomac, kantono Montgomery, Marilando.

## Verkoj en kaj pri Esperanto 
* *L. L. Zamenhof: Dr. Esperanto,* en: *New England Journal of Medicine* 1959, paĝoj 963–965 *(angle).*
* *Esperanto and trans-national identy. The case of Dr. Zamenhof,* en: *International journal of the sociology of language* 1979, paĝoj 89–107.
* *Zamenhof, psikologie. De Freud al Piron* en: *La arto labori kune,* Roterdamo: Universala Esperanto-Asocio, 2010, paĝoj 438–442.

## Eksteraj ligiloj 
* Sinprezento en la retejo de Esperanto-Societo de Vaŝingtono (https://web.archive.org/web/20150923184556/http://www.esperantodc.net/renkontu/)

Kategorio:Usonaj esperantistoj
Kategorio:Usonaj psikiatroj
Kategorio:Homoj el Milvokio
Kategorio:Prezidantoj de Esperanto-USA
Kantono Salins-les-Bains

La **kantono Salins-les-Bains** estis franca kantono, kiu situas en la departemento Jura kaj en la regiono Franĉ-Konteo. Ĝi estas unu el la 19 kantonoj de la arondismento de Lons-le-Saunier. Ĝia ĉefurbo estas Salins-les-Bains.

## Komunumoj 
**La kantono de Salins-Les-Bains** enhavas 22 komunumojn :

* Aresches
* Abergement-lès-Thésy
* Aiglepierre
* Bracon
* Cernans
* La Chapelle-sur-Furieuse
* Chaux-Champagny
* Chilly-sur-Salins
* Clucy
* Dournon
* Geraise
* Ivory
* Ivrey
* Lemuy
* Marnoz
* Montmarlon
* Pont-d'Héry
* Pretin
* Saint-Thiébaud
* Saizenay
* Salins-les-Bains
* Thésy

## Eksteraj ligiloj 
* Le canton de Salins-les-Bains au recensement de 1999

Salins-les-Bains
Béla Czóbel

**Béla CZÓBEL** [cObel], hungare **Czóbel Béla** estis eminenta hungara pentristo. Lia frato estis Ernő Czóbel, lia edzino estis Mária Modok.

## Vivo 
Li naskiĝis en juda familio en Budapeŝto la 4-an de septembro 1883, li mortis en Budapeŝto, la 30-an de januaro 1976. Li studis en Académie Julian, inter 1902-1906 li estis membro de artistkolonio (Nagybánya). Poste li lernis pentradon en Munkeno 2 jarojn, poste ekde 1903 en Parizo, kie li iĝis elstara figuro de faŭvismo. Post 2 jaroj li jam ekspoziciis. Dum la 1-a mondmilito li rifuĝis al Nederlando, post la milito en Germanio li vivis. Ekde 1931 li ofte pasis tempojn ankaŭ en Hungario, fine ekde 1940 li loĝis en Szentendre, kie ekde 1975 muzeo funkcias pri li. Li ricevis premion Kossuth en 1948, aliajn du premiojn en 1958 kaj 1963.

## Verkaro (elekto) 
* Memportreto 1902
* Knabino antaŭ flora fenestro 1904
* Sidanta viro 1906
* Strato en Berlino 1920
[eta|maldekstra|Skulptaĵo pri Czóbel en [Siófok]]

Kategorio:Hungaraj pentristoj
Kategorio:Hungaraj judoj
Kategorio:Budapeŝtanoj
József György Oberding

**OBERDING József György**, Ősy-Oberding estis hungara ekonomikisto, redaktoro, lokhistoriisto. Li estis naskita en Budapest la 9-an de novembro 1902 kaj mortinta ?.
## Kariero
Oberding József György diplomitiĝis kaj doktoriĝis en la Universitato de Budapeŝto. En Kluĵo li laboris ĉe Erdélyi Gazdasági Egyesület, li estis la sekretario pri jur- kaj sociscienca sekcio de Unuiĝo de Ekonomia kaj Kreditkooperativa kaj de ErMuE. De 1937 li estis respond-, de 1938 ĉefradaktoro de Szövetkezeti Értesítő. De 1941 li estis instruisto, pli poste direktoro de Kooperativscienca Instituto de Universitato de Koloĵvaro. En 1945 li relokiĝis Hungarion.
## Verkoj
*Az erdélyi agrárreform (Kv. 1930);
*A mezőgazdasági hitelkérdés rendezésére irányuló törekvések a román törvényhozásban (ETF 49. Kv. 1932);
*A modern szövetkezeti mozgalom (Kv. 1934);
*A kolozsvári Gondoskodó Társaság (ETF 68. Kv. 1934);
*Az erdélyi magyarság szövetkezeti mozgalma (Kv. 1938);
*A szövetkezeti mozgalom eszméi (Kv. 1939);
*Az óromániai magyarság (Pécs 1940);
*Szövetkezeti jegyzetek III. (Kv. 1941);
*A fogyasztási szövetkezetek és a magánkereskedelem viszonya Erdélyben (Kv. 1942);
*Mezőgazdasági szövetkezeti ismeretek (Kv. 1943).

## Fonto
*Romániai magyar irodalmi lexikon

Oberding József György
Oberding József György
3829 Gunma

'*3829 *Gunma''''' estas malgranda malhela asteroido de la asteroida zono.

## Malkovro 
Ĝi estis malkovrita la  de la japana astronomo Takuo Kojima elde Ĉijoda.

## Nomo 
Ĝi ŝuldas sian nomon al la Gubernio Gunma, kie troviĝa Ĉijoda, kaj kie loĝas la malkovrinto.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Gubernio Gunma
Kategorio:Malkovrita de Takuo Kojima
Kategorio:Astronomiaj objektoj malkovritaj en 1988
Béla Iványi-Grünwald

**Béla IVÁNYI-GRÜNWALD** [ivAnji-grunvald], hungare **Iványi-Grünwald Béla** estis eminenta hungara pentristo, membro de Societo Szinyei Merse Pál.
[eta|250px|Memportreto en [1903]]
eta|260px|Ciganinoj laŭ bordo de rojo Lápos

## Vivo 
Li naskiĝis en Som (Hungario) la 6-an de majo 1867, li mortis en Budapeŝto, la 24-an de septembro 1940. Li frekventis en Budapeŝto faklernejon pri pentrado. Poste li lernis pentradon en Munkeno kaj Parizo. La unua sukcesa pentraĵo pretiĝis en 1893. Li estis unu el la fondintoj de Artkolonio de Nagybánya. Tie li pentris precipe pejzaĝojn ekde 1896. En 1904 li vivis en Romo, hejmenveninta li ekspoziciis. En 1907 li fondis pentristan grupon en Kecskemét. Post la 1-a mondmilito li pentradis ofte ĉe Balatono. Li abrupte mortis pro kormalsano. Li estis la patro de historiisto Béla Iványi-Grünwald.

## Verkaro (elekto) 
* Ave Maria 1891
* Lunleviĝo 1897
* Inter rokoj 1901
* En la valo 1901
* Vilao en Romo kaj Ciganinoj laŭ bordo de rojo Lápos (ambaŭ pretiĝis en influo de Paul Gauguin)
* Bazarejo de Kecskemét dum vintro 1912
* Post banado (fresko) 1914
* Marbordo de Balatono 1920

## Elektitaj disĉiploj 
* Mária Barta (pentristo)
* Albert Bertalan
* István Boldizsár
* Zoltán Csáktornyai
* Rudolf Diener Dénes
* Béla Erdélyi
* Józsa Járitz
* Erzsébet Korb
* János Krizsán
* Jenő Maticska
* Vilmos Perlrott-Csaba
* Ferenc Redő

## Fontoj 
* Hungara kaj angla Vikipedioj
eta|250px|maldekstra|Bazarejo de Kecskemét dum vintro

## Eksteraj ligiloj 
* TerminArtors 

Kategorio:Hungaraj pentristoj
Kantono Champagnole

La **kantono Champagnole** (prononcu "ŝanpanol") estas franca kantono, kiu situas en la departemento Jura kaj en la regiono Franĉ-Konteo. Ĝi estas unu el la 17 kantonoj de la arondismento de Lons-le-Saunier. Ĝia ĉefurbo estas Champagnole.

## Komunumoj 
La kantono enhavas  komunumojn :

## Vidu ankaŭ 
*Communauté de communes Champagnole Porte du Haut-Jura

## Referencoj 
## Eksteraj ligiloj 
* Le canton de Champagnole aux derniers recensements 

Kategorio:Champagnole
Champagnole
Peninoj

eta|300px|La Peninaj Montoj de Norda Anglio.
eta|305px|Tipa Penina pejzaĝo en la arbaro de Bowland
La **Peninoj** -  - estas ascendiĝanta montara sistemo, apartiganta la Nordokcidentan Anglion de Yorkshire kaj la Nordoriento.

Ofte priskribita kiel la "spino de Anglio", ili formas tiamaniere kontinuan montan teritorion de la Nacia Parko Peak District en Derbyshire, ĉe la nordaj kaj orientaj randoj de Greater Manchester, tra la Yorkshire Rivervaloj kaj la stepoj de Kumbrio al la Montetoj Cheviot ĉe la anglo-skota limo. Norde de la *Aire Gap* (montopasejo), la Peninoj formas okcidentan spronon en Lancashire, nome la Forest of Bowland (arbaro de Bowland), kaj sude de la interspaco estas simila sprono, nomne la valo Rossendale kaj la Okcidentpeninaj Marĉoj.

## Referencoj
Kategorio:Geografio de Anglio
Kategorio:Montaroj en Britio